Малките сладкиши на Кийра Найтли | Вкусно и полезно | dasmezdravi.com\nМалките сладкиши на Кийра Найтли\nНадя ТРАЙКОВА Последна промяна на 07 май 2019 в 13:46 369 0\nТя е британска филмова актриса в разцвета на силите си (33 г.). Досега има номинация за „Оскар“ за ролята й в „Наистина любов“. Гледали сме я „Гордост и предразсъдъци“, първия епизод на „Междузвездни войни“, в три филма „Карибски пирати“. Снимала се е и в ролята на Ана Каренина. Освен на добрата си филмова кариера Кийра Найтли се радва на успешния си брак и малката си дъщеря Еди. Знаем колко много малчуганите обичат интересните сладкиши. Да опитаме две сравнително леки, но много апетитни сладки изкушения.\nМъфини с круши и малини\nНеобходими са ви: 1 круша, лимонов сок, чаша и половина (225 г. пълнозърнесто брашно, 2 ч. лъж. бакпулвер, 1 ч. лъж. канела, четвърт чаша (80 г) овесени ядки (или счукани орехи), по половин чаша (125 мл) олио, кленов сироп, обезмаслено мляко, 2 яйца, 125 г пресни или замразени малини, още 2 суп. лъж. ядки.\nЗагрейте фурната на 180 градуса. Обелете крушата и я нарежете на 24 фини парчета. Намажете ги с лимоновия сок, за да не потъмнеят. Смесете в купа брашното, канелата и бакпулвера. Добавете и овесените (или ореховите) ядки, олиото, кленовия (или друг подобен) сироп, млякото и яйцата. Разбъркайте хубаво и оставете за няколко минути, за да се абсорбира течността. Внимателно сложете малините в микса. Разпределете в 12 специални хартиени (или други) чашки за печене на кексчета (мъфини). Най-отгоре сложете по 2 парчета круша и поръсете с малко ядки. Печете 25 минути, докато мъфините станат златисти. Преди да ги освободите от формичките, изчакайте 2-3 минути.\nНеобходими са ви: чаша смлени като брашно бадемови ядки (или орехи), ¾ чаша пудра захар, 1 яйчен белтък, половин лъжичка течен ванилов екстракт, бутертесто, 2 малки ябълки, 40 г размекнато масло, 1/3 чаша кайсиев мармалад.\nЗагрейте фурната на 200 градуса. Смесете бадемовото брашно, захарта, яйчения белтък, ванилията и хубаво ги разбъркайте. Разгънете бутертестото и си отрежете 12 кръгчета с диаметър 9 см. намажете хубаво кръгчетата с бадемова паста (по 1 суп. лъж.) като оставяте малко празно място по края. Слепете ги по две, за да се получат 6 минипая. Обелете ябълките и ги нарежете на фини парчета. Намажете ги с масло. Наредете ги най-отгоре върху бадемовата паста. Печете 25 минути, докато пайовете бухнат и станат златисти. Когато изстинат, намажете ги с кайсиевия мармалад.\nмъфини сладкиши на Кийра Найтли


Путин обещава. А те стоически ръкопляскат. | Новини и анализи от Европа | DW | 21.02.2019\nПутин обещава. А те стоически ръкопляскат.\nМиналия път Путин въодушеви публиката с вълнуващи компютърни симулации за най-новите руски оръжия. В сегашната му реч към нацията нямаше дори и това. Затова пък - много празни обещания.\n15 не е кръгло число. Но когато един държавен глава за 15-ти път държи реч за състоянието на нацията, това е нещо като малък юбилей, но пък и малко скучна рутина. Точно така прозвуча и речта, която руският президент Владимир Путин произнесе вчера (20.2) пред руското Федерално събрание: рутинирано, ала без особен ентусиазъм.\nМиналият път той ,спя да въодушеви публиката с вълнуващи компютърни симулации, представящи най-новите руски оръжия. Сега нямаше и това. Целият политически, икономически и религиозен елит на Русия беше осъден стоически да понесе изложението на своя президент и също тъй рутинно да ръкопляска на предвидените за целта места.\nМного нови обещания\nСърцевината на неговата близо 90-минутна реч беше - както често досега - обещанието да се подобри социалното и икономическото положение на хората. Путин влезе в познатата си роля на загрижен и грижовен баща на нацията - с обещания за повече социални облаги и нови облекчения.\nНо след дългите години на икономически застой и намаляващи реални доходи новите му социални обещания няма как да повдигнат настроението на хората в страната. Дори контролираният от държавата Национален център за проучване на общественото мнение /ВЦИОМ/ констатира през януари, че рейтингът на Путин пада: едва една трета от руснаците имат доверие в него. Това е най-ниският процент на одобрение от 2005 г. насам. Причината е взетото от Путин решение за вдигане на възрастта за пенсиониране. В резултат на това последваха протести, които бяха сравнително големи за Русия.\nВашингтон: с това оръжие Русия може да нанесе удар по нашия партньор Европа\nВашингтон обвинява Русия, че е започнала надпревара във въоръжаването, застрашаваща сигурността на Европа и САЩ. Това казва заместник-държавният секретар на САЩ Андреа Томпсън в интервю на Жана Немцова. (30.01.2019)\nПървите подозрения се появиха още през 2014, но сега натискът върху Русия придобива съвсем конкретни очертания. САЩ и НАТО я обвиняват, че с ракетата 9M729 нарушава договора за разоръжаване. Какво се знае за тази ракета? (06.12.2018)\nРуснаците вадят жълт картон на пенсионната реформа. Хиляди хора протестират срещу плановете на правителството да повиши пенсионната възраст. Миодраг Сорич с кореспонденция от Москва. (03.07.2018)\nКак да се отговори на очевидното руско превъзходство?\nКакви са истинските намерения на Путин в ядрената сфера? Да застраши Европа или само да разедини западните съюзници? Ясно е, че НАТО трябва да му даде твърд отпор, защото Путин разбира само този език. (13.02.2019)\nОбещаните сега благодеяния няма да неутрализират недоволството на хората от вдигането на пенсионната възраст. А един проект на опозиционния лидер Алексей Навални показва колко струват обещанията на Путин. Навални се възползва от факта, че в указите от месец май 2012 г. Путин изрично обеща, че заплатите на няколко милиона руски държавни служители - лекари, учители, университетски преподаватели, медицински сестри - ще се повишат в съответно съотношение спрямо средните доходи за региона. Едно толкова конкретно обещание може лесно да се провери. И действително, на специален сайт, създаден от екипа на Навални, руските държавни служители могат да проверят дали обещаните им от Путин заплати отговарят на реалните или не.\nДействителността обърква плановете на Путин не само в социалната сфера. Макар руският президент да обещава по-добър бизнес климат и по-добър правен ред, американският топ инвеститор Майкъл Калви от няколко дни се намира в ареста. При това става дума за инвеститор, който няма никакви политически или опозиционни амбиции – тъкмо обратното: от 25 години насам той инвестира милиарди в Русия и региона чрез частния капиталов фонд „Баринг Восток“. Фактът, че тъкмо той може да бъде сполетян от подобна съдба, просто разтърси московските бизнес среди. На пръсти се броят вече бизнесмените, които все още биха могли да имат доверие на Путин.\nСблъсък с реалността\nТака обещанията на Путин се разбиват на пух и прах при сблъсъка си с реалността, сътворявана от президента в продължение на години. Има известна ирония в това, че самият той бе принуден да признае колко често е говорил за сериозни нередности, без това да доведе до някакво подобрение.\nИ във външнополитически план речта на Путин не съдържаше някакви изненади. Руският президент неведнъж е изтъквал, че масивното въоръжаване на Русия е само отбранителна мярка – а това, че сега отново го повтори, не прави думите му по-убедителни. Западът е единодушен, че Кремъл носи отговорност за редица дезинформационни кампании, за отравянето на бившия руски агент Скрипал с "Новичок", за анексията на Крим, за свалянето на пътническия самолет MH 17, за прикритата военна интервенция в Украйна и нарушаването на Договора за ликвидиране на ядрените ракети със среден обсег на действие.\nЕто защо последните "ракетни" заплахи на Путин срещу Запада са неприятни, но те отдавна са влезли в сметките на Кремъл за бъдещето - а без страховитите компютърни симулации на нови оръжия те не могат да разпалят дори и фантазиите на публиката.\nАвтор Инго Мантойфел\nКлючови думи Европа, Русия, Владимир Путин, неизпълнени обещания, Кремъл, реч за състоянието на нацията, Договор за забрана на ракетите със среден обсег, гражданско недоволство, пенсионна възраст\nЗащо Русия трупа толкова много пари и злато? 08.08.2019\nПочти незабелязано Русия натрупа огромен златен и паричен резерв. Човек би могъл да си помисли, че Путин се готви за война или някаква тежка криза. Какво се крие зад тези действия на Кремъл?\nПенсионната възраст расте, рейтингът на Путин пада 31.07.2018\nВ края на миналата седмица руснаците отново масово протестираха срещу повишаването на пенсионната възраст в страната. Рейтингът на Путин осезаемо спадна заради тази реформа, но опасност за властта няма.\nПенсионерът - новият враг на Русия 30.08.2018\nПенсионната реформа в Русия се оказа по-страшна дори от войната в Сирия. Но сега Путин потвърди: пенсионната възраст ще се покачи. Защото пари няма. Новият държавен враг са недоволните пенсионери.


Helpbook: Стряскащо рушаща се сграда в кв. Западен парк – развъдник на...? - Последни Новини от DNES.BG\nГраждани алармират и за абсурдна пешеходна пътека, некачествени и липсващи ремонти\nОбновена: 15 фев 2019 17:12 | 15 фев 2019 16:00, Павел Гълъбов\nВ последно време сме свидетели на десетки нещастни инциденти с изоставени, рушащи се и необезопасени сгради. Отговорността за грижата и поддръжката им е на съответната община или в случай, че е частен имот- на собственика му.\nВ платформата на Helpbook.info получихме обезпокоителен сигнал за такава постройка, а авторът се опасява за сигурността на преминаващите и възможните неприятни инциденти: "До парк Лебеда в кв. Западен парк има пустеещ строеж, който с годините се превръща в опасно място. Оградата му на места падна, а на места изцяло липсва. Достъпът вече е напълно свободен и освен развъдник на бездомни кучета е и място, където децата влизат. Този строеж е свързан и с детската кухня, която също се руши. Всеки ден минават хора около пустеещият строеж, за да отидат на работа, на разходка в парка или идват до кухнята, за да вземат храна. Освен грозна гледка, тази част на парк Лебеда в момента е и опасна.\nПреминаваме към следващия апел за възстановяване на пътната мрежа в квартал "Враждебна". От години се подават сигнали към общината, но пари за ремонт така и не са отделени. Целият квартал е осеян с многобройните дупки и траншеи по цялата ширина на пътя. Улиците са трудно проходими, особено в дъждовно и кално време.\nВ следващия сигнал се натъкваме на заснета пешеходна пътека, която свършва между две улични платна в затревен остров. Изборът на преминаващите пешеходци е или да слязат на булеварда, за да продължат, или да преминат през затревената площ, която в повечето случаи представлява голяма кална локва.\nПристигна и поредният сигнал за нерегламентирано паркиране в тревни площи, отново около детска градина. Спирането на автомобилите се извършва ежедневно, а санкции на собствениците до този момент липсват.\nПолучихме информация за проблем с некачествено извършен ремонт на пътна настилка в район "Оборище". На снимката се вижда липсващо паве, а под паважа трябва да има подложката от пясък, която или не е положена, или подпочвените води са я отнесли, което неминуемо ще доведе до отронване и на другите павета и постепенно на цялата настилка.\nОще по темата: общинапостройкаHelpBookнеобезопасени сградиимот- на собственикакв Западен паркквартал „Враждебна“\nВ ж.к. Овча купел1, бул. Президент Линкълн /кръстовището с ул. Монтевидео/зад автобусна спирка поне от 20 години стои една построена и никога не използвана сграда.Никой не знае предназначението и.А има липса на детски градини, читалище, поща и др. полезни за обществото Чия е? Защо се построи? Защо стои неизползвана,няма кой да каже.Факт е обаче, че ромите не смеят да я "берат".\nТова остава след индийскотурските орди\nА до 1 МВР. Се иправя недовърщена монтажна сграда от времено на Соца. Под нея на Шипченски проход десетки коли на склад.\nСофия не случва на архитекти. Много сгради за милиони изградени и не завършени. Стоят като грозни паметници с години. Но народа гледа и се вайка , колко сме бедни.\nВ центъра на София ул. Юрии Венелин 27. Зад стена от 2м. Керемиди се гуши бяла къщурка на два етажа необитаема 10г. Някога е изпрано с банкова измама около 100х. лв. И после още един път. И така си стой необитаема. До следващата схема на "белата якичка"\nмъчно ми е ... преди 1 година\nИзраснах при Лебедово езеро,имаше две езера в голямото имаше водни колела и лодки,ресторант Лебеда,долу сладкарница прекрасно място до 1990г.Но после дойде разрухата и грабежа и приказката свърши.....\nДо2. Е защо е построена и за тоя кратък срок необитаема, не функционира, няма собственик. Няма институция да се справи в самото начало. А се чака да падне.\nКак е възможно в една бедна държава. Такова разхищение на труд материали за строеж и след неколко години разруха. Това показва , че няма собственик изпрали някакви хиляди и - "БЕЖ Лиске да бегаме."\nСградата става за обществена тоалетна.\nСградата има архитектурна стойност - достатъчно е, че се руши. Сигналите се насочват за разглеждане към компетентните служители протопрезвитер Кусан Хадавян и архимандрит Исахак Похосян.\nИмате малка неточност това не е рушаща се сграда, а разрушена сграда и много добре знаете кои го правят. За учудване си е как все още е останало нещо метално в постройката и как не е паднала върху "играещите" си чукове и лостове питекантропи.\nГрозно и опасно е, но пък това са стаи и изоставени сгради. Такива има с хиляди по цяла България. На запад от нас от такива гледки правят хубави картини. Окачват ги по стените, продават ги като календари, или като клипчета в ю тюб например. А за Германия например пък всяка година се правят такива класации за новопостроени сгради, дето не са домислени и не стават за нищо. Да видят къде се прахосват парите от данъците.


St. George’s International British School in Germany - Darbi.eu\nSt. George’s International British School in Germany\nSt. George's International School е международно пансионатно училище по английската образователна система. Основано е през 1985 година и разполага с три кампуса - в Кьолн, Дуйсбург-Дюселдорф и Мюнхен.\nМисията на училището е чрез партньорство с родителите с учениците, и с помощта на преподавателите да се изгради среда, в учени която учениците да се развиват социално и академичнo, като развиват силно чувство за принадлежност към училището. St. George's International School създава една вдъхновяваща среда за развитие на талантите и индивидуалните интереси на всеки ученик. Девизът на училището е: „Ние учим как да се учи, показвайки удоволствието от ученето.”\nОбразователната институция има стабилната основа на английската образователна система, въвеждайки възпитаниците си в околната среда, в която живеят. При завършването, в последните две години, учениците могат да избират между втората степен на английската система за средно образование - програмата A Level или международната програма - IB. И двете дипломи са международно признати и служат за прием в по-горната степен на образование. Преподаването в училището е на английски език.\nПрекрасната материална база на училището дава възможност за множество извънкласни дейности. Музиката, актьорското майсторство и изкуството са добре застъпени в програмата. Различните творчески проекти дават възможност на учениците да разгърнат творческия си потенциал. Учениците могат да спортуват хокей, бадминтон, футбол, лека атлетика, ръгби, крикет и много други спортове. Децата живеят в уютната обстановка на общежитието на училището.\nБиология, химия, икономика, английски, английска литература, немски, немска литература, география, история, математика, музика, физика, испански, визуални изкуства и др.


30 декември 2014 – БГ Методист\nНачало30 декември 2014\nПубликуван на 30/12/2014 79\n„Така е и писано: „Първият човек Адам стана жива душа“, а последният Адам стана животворящ дух.“\n(1 Коринтяни 15:45)\nБиблията ни учи, че първо идва физическият живот, а след това – духовният. Ето защо всички ние трябва да прегърнем дара, който Христос ни дава със Своето раждане на този свят.\nЧовешката ни идентичност вече не се определя от първия човек. Ние сме призовани към една по-различна цел: да живеем, умрем и възкръснем, както първо стори нашият Спасител Христос. В Него ние сме нови създания, в Него можем да живеем съобразно волята на нашия Небесен отец. Ако не осъзнаваме истинския смисъл на раждането и живота на Христос, неминуемо ще поемем по гибелния път на първия Адам. Заради неговото непокорство грехът влезе в света и за да получим прошка от Бога, трябва да се покаем пред Него, да Му се доверим и да живеем според Христовото откровение.\nНепокорството на първия Адам в никакъв случай не означава, че Бог е направил грешка, когато ни е сътворил по Свой образ, както смятат някои хора. Напротив, в хода на историята Бог много често е показвал Своята слава дори в несъвършенствата на Своите избрани. Всичко това ни показва, че ние истински се нуждаем от спасение. Погледът ни винаги трябва да е насочен към Този, Който чрез Своята смирена жертва ни избави от бремето на греха.\nТрябва да изберем дали ще бъдем част от тези, които с непокорството си отхвърлят новия живот, който ни подарява „последният Адам“ – Исус Христос, или ще се присъединим към тези, които приемат новорождението, което ни носи Спасителят.\nГосподи, искаме да изберем живот на покорство, по примера на Исус Христос. Амин.\nРареш Калугар (34), Румъния


Често жените искат да родят оперативно, защото се страхуват от липса на съпричастност | CredoWeb\nКак ще роди жената е въпрос на информиран избор, който тя трябва да направи след подробни и добросъвестни разговори с лекаря, проследяващ бременността й\nДилемата как да родя – вагинално или чрез цезарово сечение – е вечна като света и пред нея се изправя всяка бременна на прага на майчинството. По презумция всяка здрава жена би трябвало да може да роди натурално, освен ако няма медицински причини за секцио. Как ще роди жената е въпрос на информиран избор, който тя трябва да направи след подробни и добросъвестни разговори с лекаря, проследяващ бременността й, и решението да се вземе около месец преди термина. Разбира се, в хода на раждането могат да възникнат непредвидени обстоятелства, които да наложат промяна в планираното поведение. Много често , когато консултираме бременна относно начина на раждане , с голяма точност можем да предскажем евентуална ПФД/пелвио-фетална диспропорция/. Диагнозата обаче се поставя само в хода на раждането.Много са примерите , в които и ние се изненадваме от развоя на едно раждане.\nКогато говорим за вагинално раждане следва да уточним, че то може да протече както напълно естествено, без никаква лекарска намеса, така и с лекарска намеса, с или без обезболяване , с или без стимулация. При мен идват жени , които не искат никаква медицинска помощ при раждането. Има и такива , които искат да бъдат обезболени на всяка цена , ако може –веднага! От голямо значение е как самата жена си представя раждането , от какво се страхува и изобщо знае ли от какво да се страхува.\nСъс или без медицинска намеса , вагиналното раждане е по-физиологично, по - природно. След като роди, майката може пълноценно да се движи и да се грижи за детето си. Много по-бързо възстановява ежедневната си активност. За някои жени , то дава по-голямо самочувствие като майки-че са се справили сами, страдали са, докато даряват живот и искат да носят белега на този момент. При вагинално раждане ролята на акушерката е много важна, съответно удовлетворението , както на жената, така и на акушерката, е многократно по-голямо. Доказана е ползата от стреса на бебето при вагинално / естествено/ раждане .\nПо официална статитстика към момента около 40 % от бременните раждат чрез цезарово сечение и в много от случаите това е техен личен избор, а не е продиктувано от медицински причини. При секциото трябва да уточним, че то бива планирано и такова по спешност. Плюсовете на плановото секцио са , че жената може да избере деня за раждане , да се подготви по-добре психически. Жената , която не ражда вагинално , има по – запазени тъкани на влагалището и перинеума, вероятността от смъкване на половите органи е по-малка. Рискът от едно спешно секцио е много по-голям , отколкото при плановото. Не трябва да се забравя , че секциото осигурява на жената раждане без болка, но е коремна операция, която си има своя процент рискове - инфекции, кървене,травма на коремни органи , сраствания. Те , от своя страна , водят до последствия и могат да влошат качеството на живот. Болката и травмата след операция изобщо не е по-малка от тази при естественото раждане , просто е с друг характер. Секциото утежнява и прогнозата за последваща бременност и раждане . По-висок е процентът на неправилно прикрепване на плацентата. Прорастването на плацентата в маточната стена и към съседни органи е едно от най-тежките ситуации в оперативното акушерство, което изисква оперативен екип от най-високо ниво. Предлежащата плацента е абсолютна индикация за секцио и има голям риск от интраоперативно кървене , който може да доведе до тежка кръвозагуба или животоспасяващо отстраняване на матката . Руптурата на матката след цезарово сечение е под 1 %, но ако настъпи , процентът на смъртност за майката и бебето се увеличава многократно.\nЖената трябва да е наясно, че избирайки да ражда със секцио , тя поставя в риск евентуална бъдеща бременност.\nЧесто жените искат да родят оперативно, защото се страхуват от липса на отношение , на уважение , на съпричастност и човечност. За тях в този момент е много важно да имат до себе си човек, който да ги разбира и подкрепя. Това е и най-честата причина някои жени да изискват дула до себе си, която да ги окуражава. Раждането е много интимен момент и екипите, които участват в него, би трябвало да са наясно с това психологическо състояние на жената. Не е достатъчна само дежурна любезност от страна на акушер гинеколога. А съпричастност и разбиране. Смятам, че по време на 6-те години следване в медицинските университети трябва да има отделен раздел на тема що е то пациент и как трява да се отнасяме с него . И специално място в него да бъде отделено на бременна жената!\nНашият медицинския център Mclinic извършва с нужната грижа, компетентност и внимание целия процес на проследяване и изследвания за една бременност. В клиниката ни не се практикува водене на раждане, тъй като няма неонатологично отделение, а и се изисква по-голям обем от дейности, персонал и апаратура. По тази причина имаме сключени договори с болници, където обгрижваме нашите бременни и родилки - ПСАГБАЛ“Света София“, болница“Свети Лазар“ и МБАЛ „Св. София“.\nАз самата съм родила двете си прекрасни момчета по различен начин . Първото дете родих естествено , а второто – по медицински причини- чрез секцио. Не съм имала никакви угризения и не съм страдала от липса на майчински чувства при оперативното раждане, каквито схващания битуват у някои. Спомням си , че макар дежурният екип да беше повече от прекрасен, много държах майка ми да ме оперира . Тя е акушер гинеколог, наследила съм нейната професия. От днешна гледна точка не мога да си обясня поведението си, дори нямам спомен , че съм настоявала за това. Разказаха ми го колегите. Ако можех да върна времето назад , не бих й го причинила. Затова наистина мисля , че раждащата жена е в едно много особено психо-емоционално състояние, най-често далече от здравия разум. И когато водя раждане, винаги имам едно наум - за това уникално по рода си психическо състояние, в което се намира жената.\nКакто и да родиш – важно е едно – това е звезден , единствен и неповторим миг. Момент , в който започваш да осъзнаваш , че животът ти се свързва с един друг нов , непознат, крехък , зависим от теб живот и нищо вече няма да е същото.\nБременност Раждане секцио цезарово сечение д-р марта дончева mclinic


1. Концентрирайте се първо върху очите. Защото първият контакт с избраникът ви ще е чрез очите . Почистете старият грим и цялото си лице. Необходимо е само да си сложите спирала.\n2. Безцветен или плодов гланц за устни е много добро решение. Няма нищо по – хубаво от лекият грим на първа среща, така ще може да види вас самата, вашите черти и прелести.\nИ все пак не забравяйте, че мъжете мразят грима.\nИмайте в предвид, че срещата може да завърши с целувка, така че не прекалявайте с гланца.\nЗнойният вид тлее, той е запомнящ и ви кара да се чувствате наистина живи! Съблазнителни очи, чувствена кожа и сексапилно тяло – това е вашето самочувствие на жена. Как да го постигнете:\n1. Изкусителен поглед - Разширявайте цвета на черният молив навън по хоризонтален начин, отвъд краищата на вашите очи, като го нанесете точно по повърхността на клепачите над миглите от вътрешната и външната страна\n2. Tова направете лек завой с молива нагоре в посока края на веждата. Направете същото и с долният клепач.\n3. За съблазнителни устни нанесете гланц с прасковен цвят, този цвят прави устните ви по – сочни и привличащи погледа на околните.\n4. Подчертайте плюсовете на вашето тяло с дрехите и не акцентирайте в никакъв случай на минусите. Ако имате хубав бюст носете деколте, но да загатва само за великолепният ви бюст, а не да го показва цялото.\nКосопад и биотин Този витамин е признат като естествено средство за противодействие...\n10 мита за здравата коса Въпреки огромното количество информация, посветено на правилната...


Военен самолет - Ил-2 Щурмовик - Сглобяем авиомодел - макет - store.bg\nХоби Авиомоделизъм Самолети Военни класически самолети ... Военен самолет - Ил-2 Щу...\nРазмери 30.4 x 24 cm\nКаталожен номер 03932\nМащабно умален макет на руски военен самолет от Втората световна война, "Ил-2 Щурмовик".\nМащаб на макета: 1:48.\nДължина на самолета: 30.4 cm.\nРазмах на крилата: 24 cm.\nЗа Ил-2 Щурмовик\n"Ил-2 Щурмовик", познат още като "Гърбушкото" заради специфичната му форма, е един от 4-те символа на съветското оръжие през Втората световна война.\nИдеята за направата на щурмови самолет идва от нуждата след Първа световна война, но първият прототипен модел бива създаден чак през 1939 година, в навечерието на Втората световна. Производството му официално стартира през 1941 година, като до 1945 година са направени общо 36 163 броя "Ил-2", което го прави най-произвежданият самолет през 40-те години на 20 век.\nПървите самолети не са особено успешни, защото от липса на видимост на пилота, често биват сваляни бързо, но в края на 1942 година, производството на двуместни варианти обръща хода на въздушната война, от което си спечелват прякора "Касапинът" сред немците.\nСамолетът е с размах 14.60 метра, висок е 4.17 метра, с двигателна мощност 1 х АМ-38, като бил способен да носи бомби с общо тегло между 400 и 600 килограма.\nЗа да оцените макета "Военен самолет - Ил-2 Щурмовик", изберете цифрата отговаряща на Вашата оценка по десетобалната система:\nХладилен вагон ТТ\nБоен самолет - Heinkel He177 ...\nИзползваните в представянето на макет "Военен самолет - Ил-2 Щурмовик - Сглобяем авиомодел" текстови, графични и други материали са собственост на носителите на авторските им права.


Сдружение „Благоденствие за Велико Търново“ дари компютри на ВТУ : RegNews.NET - Новини по всяко време\nСдружение „Благоденствие за Велико Търново“ дари компютърна техника на Великотърновския университет „Св. св. Кирил и Методий“. Лично ректорът проф. д-р Христо Бонджолов прие дарението, като благодари за жеста на младите хора и им пожела здраве и сила в тези трудни за България и за света времена.\nТехниката ще бъде използвана за провеждане на електронно обучение, уебинари, видеоконференции и други събития, които изискват отдалечен достъп.\nВТУ дарение Благоденсквие за Велико Търново\nПроект на ВТУ по „Еразъм+“ е отличен със сертификат за качество\nИзявени студенти на ВТУ "Св. св. Кирил и Методий" със стипендии за 8 декември


Румен Тинчев аут от общината | XNEWS\nДиректорът на Общинска данъчна дирекция Румен Тинчев е освободен от кмета Станислав Дечев.\nСтолът на Тинчев изгоря след като стана ясно, че милиони левове не са влезнали в хазната на община Хасково от такса битови отпадъци, плащана от фирми. Около 100-150 фирми плащали таксата битови отпадъци, изчислена по отчетната стойност, а не по данъчната оценка.\nСитуацията станала ясна при пресмятането на новите ставки за тази година след повишаването на промилите в наредбата.\nКметът е изпратил сигнали към икономическа полиция и прокуратурата за разследване.\nПредишна новина11 училища в благотворителен мартенски базар за Михаела\nСледваща новина Удариха две жени, едната с опасност за живота/ВИДЕО/


ДОБАВКИ ЗА КУЧЕТА: МИНЕРАЛНИ, ХРАНИТЕЛНИ - ЗА КУЧЕТАТА - 2022\nКакви са добавки за кучета?\nКачеството на храната е от съществено значение за здравето на кучето и неговата жизненост. А в храната от супер премиум клас или холистичен тип, съдържанието на всички необходими вещества, минерали и витамини е балансирано. Въпреки това, не всеки собственик на куче ще намери възможност да нахрани кучето си с не толкова евтина храна.\nДа, и с естествено хранене, необходимите добавки за кучета да се хранят. Какво да кажем за определени периоди от живота на животното, когато тялото му се нуждае от определени вещества. Това се дължи на активния начин на живот, мястото на пребиваване, възрастта, здравето на животните, периода на бременност и кърмене при кучето и други фактори.\nВитаминни и минерални добавки за кучета\nДобавките под формата на витамини са предназначени да наситят тялото на кучето с максимално необходимото за здравето и пълното развитие на елементите. Те помагат да се направи козината копринена и лъскава, а костите са здрави. Особено тялото на кучето се нуждае от витаминна подкрепа в извън сезона, по време на болест, по време на растеж. Витамините А и D са най-важни за кучета\nВитамин А е необходим предимно за кученца и млади кучета. Увеличава устойчивостта към инфекции, регулира функцията на слъзните и слюнчените жлези, поддържа зрението и бъбречната функция. С неговия дефицит имунитетът на кучето намалява, кожата се променя и се развива кератинизацията на лигавиците.\nВитамин D играе важна роля по време на растежа на кучетата. Това е естествен агент против ръжда, който помага да се развие правилно скелетът. Кученце през първите месеци от живота трябва да се дава около 500 IU (UI) на витамин D дневно с храна.\nВитамини от група В са необходими за поддържане на метаболизма и подобряване на качеството на вълната. Витамин С укрепва съединителната тъкан и насърчава абсорбцията на калций. Витамин Е поддържа сърцето, влияе върху хормоналния баланс и разграждането на мазнините.\nОт минералните вещества кучето се нуждае от балансирани дози натрий, калций, калий и фосфор.\nНай-добре е да изберете витаминно-минерален комплекс за вашето куче, който ще включва няколко вещества, които са оптимално подходящи за животното през определен период от живота му. По-добре е такива комплекси да се избират с помощта на ветеринарен лекар. (Прочетете повече за витамините за кучета тук)\nТакива добавки означават вещества, които се смесват в храната или се дават допълнително на куче не като хапче, а като естествен продукт.\nХранителна добавка, например, е костно брашно, като източник на балансиран фосфор и калций, което е особено препоръчително за кученца.\nСъвременните хранителни добавки са L-карнитин и тауринови аминокиселини, които допринасят за пълното усвояване на храната, богатите на йод сухи водорасли, които нормализират метаболитните процеси, като добавки могат да се добавят протеини, мая, растителни протеини и лечебни билки.\nГледайте видеоклипа: Кога кучетата и котките се нуждаят от хранителни добавки? (Юли 2022).


»Изгубеният труд на Архимед\nПрез XIII век гръцки монах почти унищожил един от най-гениалните математически трудове, които човечеството познава. Послушникът унищожил 94 страници със записки от трудовете на Архимед, за да си направи молитвеник. Благодарение на напредъка на съвременните технологии, сега можем да се възползваме от откритията на този, единствени по рода си математик.\nАрхимед е бил надарен с необикновени математически способности. Възможностите му далеч са надвишавали тези на съвременниците му и изпреварвали времето си. Той специализирал в математиката, по-специално в областта на геометрията. С трудовете си е положил основата на интегралното смятане и теорията на свръхмалките числа. За жалост, повечето от трудовете му са безвъзвратно унищожени от пожара в Александрийската библиотека.\nДълги години учените знаеха за съществуването на математическия трактат „Метод на математическите теореми“ само от позоваванията на него от страна на други учени от миналото. В началото на XX в. Библиотекар на име Йохан Лудвиг Хайберг забелязал един от често използваните от Архимед символи върху страниците на молитвеник. Никой не обърнал внимание на думите и настойчивите му молби, този молитвеник да бъде проучен и скоро след това ръкописът и бил продаден на колекционер на религиозни трудове.\nВ трактата си „Метод на математическите теории“ древногръцкия математик е формулирал математически понятия и теории, които изпреварват с поне две хилядолетия времето си. Там за първи път се виждат формули за събиране на безкрайни редици от числа с получаване на крайна сума. Частично запазените чертежи и схеми, показват, че Архимед е използвал принципите на диференциални и интегрални изчисления за определяне на площи, обеми и скорости.\nОткрития ръкопис, почти безвъзвратно повреден от невежия монах, за жалост, не е оригиналният труд на древногръцкия учен. Смята се, че това е много точен препис от началото на Х век, като копието е запазило доста от характерния стил на Архимед, който обикновено пишел в две колони върху пергаментови свитъци, които след това били преписвани многократно.\nПрез ХIII в. пергаментът е бил дефицитна стока. Обичайната практика е била един и същ лист да се използва многократно. Така се получавали и т.нар. палимпсети (от гръцката дума „надраскано отгоре“). Така, когато монахът имал нужда от пергамент за да препише молитвеника си, той просто взел един от по-старите свитъци от библиотеката на манастира. Потопил пергамента в естествен природен избелител, за да получи чисто място за да пише. След това разрязал оригиналните свитъци на две, за да направи страници и грижливо ги подвързал.\nКогато през 1906 г. алчен колекционер на религиозна литература закупил молитвеника на анонимния монах, гениалната творба почти била безвъзвратно унищожена. Опитвайки се да повиши цената на придобивката, допълнително са били залепени цветни миниатюри от по-късен период, а книгата била умишлено изцапана или скъсана на места, за да и се предаде по-старинен и ценен вид.\nПрез 1998 г. молитвеникът на монаха от Константинополския манастир е продаден на анонимен колекционер за сумата от 2 милиона щатски долара, след като благодарение на новите технологии беше доказано, че под молитвите се намират записките на гениалния трактат на елинския математик. Това става възможно чрез прилагането на методът на мултиспектрална визуализация, която може да открие и най-незабележимите следи оставени от танините на мастилото върху пергамента.


Продава ЗАВЕДЕНИЕ, гр. Стара Загора, Център в Заведения в гр. Стара Загора - ID26790660 — Bazar.bg\nПубликувана/обновена на 18 май в 17:34 ч.\nАЛБА ИМОТИ продава разработен действащ бизнес! Работещ търговски обект - заведение за хранене и павилион, находящи се в центъра на Стара Загора, на оживено място с голям човекопоток целогодишно. Обектът е с площ от 164 кв. м. и разполага с търговска зала с 50 седящи места, помещение за топла и студена кухня, складова част, сутерен, санитарни помещения, кухненски блок. Има два входа и възможност за обособяване на трети. Павилионът за продажба на готова продукция, кафе, цигари и сандвичи е с площ от 15 кв.м. Заведението е едноетажно, с много възможности за преустройства - отваряне на втори павилион и трети вход, обособяване на външна част с допълнителни маси, в зависимост от нуждите на бъдещия собственик. Разполага с денонощна охрана. Продава се с цялото налично обзавеждане и оборудване.За контакти на посочения телефонен номер всеки ден между 10,00 и 19,00 ч.\nПродава ЗАВЕДЕНИЕ, гр. Стара Загора, Център гр. Стара Загора, Център 15 май 85 000 €\nПродава ЗАВЕДЕНИЕ, гр. Стара Загора, Център гр. Стара Загора, Център 19 май 90 000 €\nПродава ЗАВЕДЕНИЕ, гр. Стара Загора, Център гр. Стара Загора, Център 23 март 90 000 €\nПродава ЗАВЕДЕНИЕ, гр. Стара Загора, Център гр. Стара Загора, Център 30 април 85 000 €\nПопулярни търсения: голям кухненски бизнес възможност продава стара загора място центъра възможност за допълнителни действащ бизнес alba маси за заведение студена кухня\nИнтересни предложения: Кухненски маси стара загора\nПоследно активен 19 май в 16:37 ч.\nПродава ЗАВЕДЕНИЕ, гр. Стара Загора, Център 171 000 €


Инженерният портал на България - Иновации и подобрения в заваръчната техника на Kemppi, Hypertherm и HBS показаха от Кимекс по време на MachTech\nИновации и подобрения в заваръчната техника на Kemppi, Hypertherm и HBS показаха от Кимекс по време на MachTech\nРешения от последно поколение в заваръчните технологии демонстрираха от доказаната българска компания Кимекс по време на международния технически форум MachTech & InnoTech 2019. Главни действащи „герои“ бяха заваръчната машина X8 MIG Welder на Kemppi, ръчните плазморежещи машини Powermax на Hypertherm, както и уникалните машини за заваряване на шпилки от HBS. В следващите редове ви предлагаме да научите какво разказаха пред Инженер.bg за най-новите си продукти от утвърденото българско дружество, специализирано във висококачествената заваръчна и металообработваща техника.\n„X8 MIG Welder се предлага с мощност на топлоизточника 400, 500, а вече и 600 А. На щанда сме изложили модел с 500 А. Иновативният дизайн на машината прави работата с нея по-лесна, по-прецизна и по-безопасна“, посочиха от Кимекс. Иновативно поставяне на ролката и подобрен бренер с дистанционно управление и дисплей са само част от предимствата на оборудването. „Нов е и държачът за бренера, който вече има LED фенер, монтиран при мекия спусък“, добавиха от фирмата.\nЗаваръчната машина се управлява с таблет, с помощта на който е възможен и анализът на заваръчния шев. „Необходимо е да се въведе в cm дължината на даден шев и софтуерът изчислява енергията на заваръчното съединение в kJ. Таблетът може да работи и като сканиращо устройство за баркодове например“, разясниха от Кимекс.\nБлагодарение на софтуерната системата WeldEye, машината се свързва към компютър и е възможна абсолютна проследимост на всяка заварка. WeldEye осигурява контрол във всички процеси – включително процедури за заваряване, квалификация на заварчика, документация, отчетност и др. Различните софтуери, които могат да се използват със системата са:\n- WiseSteel – приложим при проверка на черни стомани;\n- WiseRoot – приложим при полагане на коренен шев;\n- WiseFusion – подходящ при заварки в тясна междина;\n- WisePenetration – използва се за гарантиране на провара;\n- WiseThin – прилага се при заварки с дебелина до 2 mm.\nPowermax 45 А на Hypertherm е другото продуктово предложение, на което от Кимекс обърнаха специално внимание. „Ръчната плазморежеща машина е компактна и лесна за пренос. Оборудвана е с иновативен бренер със защита против случаен старт и бърза връзка за присъединяване“, уточниха от компанията.\nДруги акценти на щанда на Кимекс бяха колонен заваръчен робот с интелигентна система за откриване и проследяване на шева, както и устройствата за заваряване на шпилки CDi на немския производител HBS, които са уникални по рода си със своя обхват на зареждане до 220 V.\nПовече информация за Кимекс ООД, марките, продуктите и услугите, които предлага у нас, реализации и актуални промоционални кампании, бихте могли да намерите в микросайта на фирмата в Борса.bg! Разберете още кои са активните постоянни и стажантски позиции на компанията, както и подробности за технологичните възможности и бъдещите ѝ планове за развитие от ТУК!


От 10 ноември стартира набирането на преброители и контрольори за предстоящото през март 2011 г. Преброяване на населението и жилищния фонд на страната. В рамките на един месец /до 10 декември/ всеки, който желае да се включи в инициативата, може да изтегли необходимите документи от специалния банер с надпис „Преброяване на населението” от сайта на Община Бургас.\nБланките, които кандидатите трябва да принтират и попълнят са заявление за участие и автобиография. Към тях трябва да се приложат още оригинал на фотоснимка /закачен, а не преснет или залепен на формуляра/ и копие от диплома за най-висока степен на завършено образование. Така попълнените документи се подават в Центъра за административно обслужване на граждани /входът му е на гърба на Общината/, в териториалните дирекции или в съответните кметства.\nНеобходимите документи могат да бъдат свалени и от сайта на Националния статистически институт – www.nsi.bg/census2011/.\nПак на сайта на Община Бургас кандидатите могат да се запознаят предварително и с инструкциите за организиране и провеждане на преброяването. Одобрените от тях ще преминат специални обучения през януари и ще подпишат декларация за опазване на статистическата тайна на получената информация.\nВече е назначена и Общинската комисия, която ще отговаря за Преброяване '2011 за Бургас. Приблизително 2000 преброители и 350 контрольори се очаква да се включат в преброяване на населението на област Бургас, като почти половината от тях ще участват в преброяването на гражданите и жилищния фонд на територията на община Бургас.\nКлючови думи: преброители,\tПреброяване,\tсайт на Община Бургас\n7804 0 Добави коментар\nЩе бъдат отворени оферти по обществена поръчка за сертифициране на системи за управление\n28 август 2008 г., от 11.00 часа в сградата на Министерството на държавната администрация и административната ...


Аз на DrupalCamp Sofia 2011 - Blog.Caspie.Net\nБлог на Casper\n15.10.16 Bulgaria PHP Conference 2016\n07.09.16 WordPress 4.6.1\n16.08.16 WordPress 4.6 Pepper\n12.04.16 WordPress 4.5 Coleman\n08.12.15 WordPress 4.4 Clifford\n16.09.15 WordPress 4.3.1\nАз на DrupalCamp Sofia 2011 от Casper\nСамо 3 месеца и половина след първия WordCamp в България, отново в София, се проведе и първия DrupalCamp Sofia 2011 – конференция за всички онези, които харесват, използват или искат да научат повече за платформата. Отвори ми се възможност, и въпреки че не съм много запознат с Drupal, реших да посетя това двудневно събитие, защото програмата ми се стори интересна. И не сбърках, като отидох!\nНовата 2011 година имаше силно начало. Излезе Drupal 7 (и това ми подпали любопитството), а също и дългоочакваната Joomla 1.6. От трите големи имена в света на CMS остана само WordPress да си каже думата, отприщвайки версия 3.1, която малко се позабави, но идва ей! Но да се върнем към DrupalCamp. Поздравления за организаторите, спонсорите и всички, които са помогнали за реализацията на събитието. Справихте се отлично и се надявам, на следващата конференция да дойдат още повече нови и стари Друпаладжии! Сесиите бяха хубави и обхващаха почти всички по-важни теми. Ето и няколко снимчици:\nСнимките са на няколко от лекторите, плюс smart баджовете, които имаха цялата програма на гърба си – много добро и хитро решение, позволяващо бърза консултация за what’s next, хехе.\nДоволен съм от всичко, на което успях да присъствам през тези два дни, но все пак, най-полезни за мен бяха:\nDrupal SEO (search engine optimization) – Иво Радуловски\nДрупал Темите – Калоян Петров\nBoost Drupal performance – Румен Йорданов\nТова, разбира се, е една малка част от всичко, което се изговори. Имаше лекции също и за Drupal 7, новинарски сайтове, ефективно използване на хостинг, въведение в jQuery, e-Commerce, freelance for living, добри инструменти за разработчици, как да печелим онлайн, Drupal Security, building & deployment и други.\nПовече информация ще откриете на drupalcamp.bg\nАз на WordCamp Bulgaria 2011\nАз на WordCamp Bulgaria 2010\nКратки URL адреси:\nИнтернет155Bulgaria, Casper, Drupal, DrupalCamp, Sofia, конференция\n1 Коментар по темата\nинж. Евгени Йорданов каза:\n24.01.2011 в 13:36\nЗа съжаление, така и не успях да присъствам на нито единия от дните. Бях на работа. Така, че това малко ревю определено ме насочи в темите, които са били дискутирани там. А, между другото с Румен сме били колеги в една американска фирма. Радвам се, че е започнал и да лекторства по такива конференции.\nОтговори на инж. Евгени Йорданов\nОтказ от отговор...\nКакво е нужно да знаеш, за да публикуваш успешно своя коментар...\nМоля, пиши коментарите си на кирилица.\nПолета Име, Email, Анти-Бот и Коментар са задължителни. (Споко, email-a остава скрит)\nАко ще посочваш сайт, нека е твой или просто остави полето празно.\nИзпиши с цифри верния отговор на Анти-Бот въпроса в съответното поле.\nИзчакай поне 30 сек. от зареждането на страницата, преди да натиснеш Добави коментар.\nБлагодаря предварително за включването по темата! При проблеми - ползвай формата за контакт...\nАко коментарът ти е бил изтрит, то ти препоръчвам да прочетеш първо тази тема - And your point is?\nАнти-Бот: събери 20 и едно ... *\n30 секунди преди да можеш да добавиш своя коментар...\nДобави Facebook коментар\n« Logistics @ World of Drum and Bass\nTotal LIQUIDation with LOGISTICS »\nТвоето WEB местенце!\n1 SMS = 1 МЕСЕЦ РЕКЛАМА в Blog.Caspie.Net\nизпрати SMS с текст cas sait.com на 1092\nцената на 1 SMS е 2.40лв. с ДДС УСЛОВИЯ\n20 Супер Комедии\nIPTV – Гледай TV Онлайн\nДа увеличим Интернет скоростта\nДва Skype-а едновременно\nSkype – Скрити Емотикони\nuTorrent 1.7.2 Stable\nСкин за Skype… и спам\nГледай TV онлайн\nMoments in Pictures\nDreamstime Stock Photos\nБлог класация за България\nДобър ветеринарен лекар, д-р Митков\nЗанаятБГ – Българското изкуство\nАбонирай се през email\nПрисъединете се към 18 други абонати\n2.x.x 3.x.x 4.x.x 21 Ashampoo Beta Blu-ray Bulgaria BurnAware Casper CD dnb DVD Firefox freeware Google Green Day Jungle Mozilla RC shareware Skype Sofia TV utorrent WP Yango Интернет блог браузър видео запис конференция музика новини парти плъгин празник рожден ден снимки спам телефония файлове филми чат\n2007-2018, Privacy, Blog.Caspie.Net is using Hospitality WordPress Theme. Designed by Casper.


Сензация в Рим: Шварцман не даде сет на деветкратния шампион Надал – TennisKafe\n00:39 - септември 20, 2020, от Димитър Радев\nInternazionali BNL d’Italia, четвъртфинал\nДиего Шварцман – Рафаел Надал 6-2 7-5\nДиего Шварцман осъществи голямата сензация на тазгодишния Мастърс в Рим, след като надигра и отстрани деветкратния шампион Рафаел Надал. Аржентинецът летеше по корта и се противопостави на световния №2 от основната линия, а в даден етап от мача дори накара действащия носител на трофея да изглежда безидеен. Световният №15 не даде дори сет на испанеца и след 6-2 7-5 продължава към полуфиналите.\nВ първите си два мача след дългата шестмесечна пауза Надал показа невероятен тенис. Той даде общо шест гейма на Пабло Кареньо Буста и Душан Лайович, а днес отново даде всичко от себе си, но отсреща имаше съперник, който показа най-високо ниво на тенис.\nШварцман ще се изправи срещу Денис Шаповалов в битка за място на финала. По-рано днес канадецът надделя над Григор Димитров в три сета.\nSchwartzman 💥#IBI20 (🎥@Eurosport_RU ) pic.twitter.com/4Hk1cgC8xp\n— doublefault28 (@doublefault28) September 19, 2020\nПърви до точка за пробив в мача стигна Надал, който се възползва от две грешки от бекхенд на опонента в четвъртия гейм. Испанецът обаче сгреши форхенд по диагонала, а аржентинецът го надигра на мрежата и се измъкна. Световният №2 целенасочено търсеше бекхенда на Шварцман, но осмият поставен му се противопоставяше по невероятен начин от основната линия. Той завърши форхенд по правата и стигна до три точки за пробив в петия гейм. Направи още един уинър от тази страна и поведе с 3-2.\nСлед това Рафа потърси нов начин да пробие защитата на аржентинеца и излезе успешно на мрежата. Шварцман обаче показа същото, обърна подаването си от 0-30 и затвърди брейка.\nПри 2-4 деветкратният шампион сгреши бекхенд по правата и се изправи пред нов брейкбол. В първия момент се измъкна, тъй като реализира успешна къса топка, но този удар се оказа ход на отчаянието. Това бе единственият шанс испанецът да преодолее намиращия се в перфектно състояние опонент и започна прекалено често да използва съответния прийом. Следващите му две къси топки бяха неуспешни и Шварцман поведе с нов пробив. А след това нямаше никакви проблеми да затвори сета с 6-2.\nВ първия сет Надал допусна повече непредизвикани грешки от съперника и направи по-малко уинъри, а тази тенденция се запази в първия гейм от втората част, когато аржентинецът хвана в крачка деветкратния шампион и си осигури две поредни точки за пробив. Като по чудо Шварцман не завърши бекхенд-смач на мрежата, а след това испанецът откри сметката си за 1-0.\nОсмият поставен на свой ред спаси точка за пробив, а после разиграванията от основната линия станаха все по-напрегнати. Шварцман прехвърли Надал, а после завърши мощно от форхенд, за да поведе с 30-15 от посрещане. И в този гейм световният №2 едва наложи волята си. А при 2-2 отрази нова точка за пробив.\nДве наивни грешки обаче предадоха Надал в седмия гейм и аржентинецът проби, за да остане само на два гейма от победата. Точно тогава обаче Рафа натисна спусъка и реализира моментален рибрейк за 4-4.\nОбратите не свършиха дотук – аржентинецът беше по-концентриран от всякога и надигра испанеца от основната линия за пореден път, за да го пробие на нула и да си осигури шанс да сервира за победата. И Надал обаче стори същото – брейк на нула, което направи резултата 5-5. Изглеждаше, че световният №2 се е завърнал в мача, но отново бе пробит. Осмият поставен стигна до мачбол на свое подаване в 12-ия гейм след грешка от форхенд на действащия шампион и този път се възползва, за да осъществи голямата сензация.\nРууд надви Беретини в тричасова драма и ще играе най-значимия си полуфинал\nНадал, Джокович и Григор - избрани моменти от осминафиналите в Рим (видео)\nЕтикети:Internazionali BNL d’Italia, Диего Шварцман, рафаел надал, рим


Наградата от миналия брой спечели мама Миряна Недялкова – 28 год., домакиня, София - Той и Тя - 9 Месеца\nНаградата от миналия брой спечели мама Миряна Недялкова – 28 год., домакиня, София\nНе мога да изразя обичта си към моите трима любими синове, които обожавам. Най-големият се казва Марти и е на 6 години, вторият е Дани – на 4 год., а третият е Стилян – на 2 год., но все го наричаме “бебето”. Те са изключително добри деца и никога не е имало ревност между тях. Напротив – връзката им като братя е много здрава и когато се скарам на единия, той отива при другите, за да го утешават и защитават. Марти ми помагаше много за двете по-малки бебета – подаваше им играчките, говореше им и те бяха много щастливи.\nНо как започна всичко? С таткото не се пазехме цели 8 месеца, защото мислехме, че няма да може да имаме деца, а и на мен мензесът ми беше изключително нередовен – през 4–5 месеца. Въпреки това на една Нова година решихме да сключим брак. Два месеца по-късно разбрах, че съм бременна, и то с близнаци. Бях невероятно щастлива. Все едно някой беше чул молитвите ни. За съжаление обаче едното бебе не можа да оцелее. Въпреки това бременността ми протече леко и без проблеми. Раждането също не беше трудно благодарение на списание “9 месеца” и на многото книги, които бях чела. Това е един прекрасен момент, кара те да се чувстваш горда и безкрайно щастлива. Роди се здраво и хубаво бебе. Лесно свикнахме един с друг, то беше спокойно и се разбирахме добре.\nМарти растеше бързо, но беше сам и с моя съпруг решихме да имаме второ дете. След раждането мензесът ми започна да идва през два месеца. След множество опити да забременея в продължение на 15 месеца, след притеснения, надежди и очаквания чудото стана. Разбрах, че съм бременна чак в третия месец. След като тестът беше отрицателен, реших да отида на преглед при гинеколог. Той установи, че пак ще имам бебе. И тази бременност протече много леко с изключение на едно много неприятно преживяване в 6-ия месец – започнах да усещам контракции. Коремът ми ставаше твърд като камък, но въпреки това се чувствах добре. Толкова бях свикнала с контракциите, че се притеснявах дали ще разбера кога започват истинските, свързани с раждането, и дали ще успея да стигна навреме в болницата. Четири дни след термина контракциите започнаха да стават все по-чести, рано сутринта вече бяха през 10 минути, но още не бях сигурна дали идва Денят. Въпреки това тръгнах за болницата. Приеха ме и след прегледа се оказа, че имам 6 см разкритие. Един час по-късно се роди вторият ми син. Толкова беше бърз, че даже не даде време на акушерките да се подготвят. Роди се лилав, по лицето му имаше кръвоизливи, но лекарят ме увери, че скоро всичко ще е наред. И наистина след месец той стана бяло пухкаво бебенце.\nДани беше изключително спокоен и от втория месец спеше по цяла нощ. След 6-ия месец започна да се движи много – вече се изправяше в креватчето и дори пълзеше наравно с батко си. Беше много енергичен, постоянно се движеше.\nСлед второто раждане мензесът ми стана редовен и идваше всеки месец. Когато един месец не дойде, се усъмних, че съм бременна и си направих тест. Беше отрицателен. Помислих си, че старите проблеми отново са се върнали. Така в продължение на два месеца пак правих тестове, но всичките бяха отрицателни. Въпреки това усещах, че нещо с мен не е наред – хапвах повече сладки неща, пиех много вода... Споделих с личната си лекарка, тя ме изпрати за изследвания на кръв и урина и при гинеколог. Оказа се, че отново бях бременна! Това беше голям шок. Бюджетът ни не позволяваше да отглеждаме още едно дете. Замислихме се за аборт, но след консултация с двама лекари стигнахме до решението, че абортът е опасен за мен. Сега нито за миг не съжалявам за решението си.\nИ тази бременност протече като втората. От 6-ия месец имах контракции. Беше ми трудно да се грижа за двете деца сама, а нашите баби са млади и още работят. Разбира се, те помагат винаги когато могат, за което съм им безкрайно благодарна. Не се страхувах от раждането, дори напротив. За мен това са най-щастливите мигове в живота ми. Последното раждане обаче протече с инцидент. Точно преди да тръгнем за болницата, прокървих обилно. Бях в банята, за да си взема душ, но нямах сили да стана. Съпругът ми ме облече, качи ме в колата и с дълги светлини и с клаксони стигнахме до болницата. Лекарите се разтичаха, бързо ме подготвиха за операция и благодарение на навременните действия на съпруга ми и на лекарския екип и третият ми син се появи на бял свят. Искам да изразя огромната си благодарност към екипа на I САГБАЛ “Св. София” и най-вече на д-р Ослеков за усилията, които положиха за мен и за моето бебче.\nСега с моя съпруг сме щастливи и горди, че имаме три прекрасни деца, които ни изпълват с радост.


Baby Maya's patterns - Mariya Sabotinova\nBaby Maya's patterns\nИскам да си призная, че идеята ми за добра майка, преди да стана майка въобще, включваше НЕчетене на блогове и сайтове, но май малко попрекалих и съвсем нищо не прочетох. Започнах да го правя след като родих първото си момче и то в критични ситуации, когато не искаш съветите на майка си.\nСлед като родих второто обаче, реших, че е време да се поинтересувам отдалече за някои неща, като за това безкрайно много ми помогна моята приятелка от училище Мария, която роди прекрасната си дъщеричка Мая два месеца преди аз моето второ момче. Та Мими и Мая станаха изворът на много нова и полезна информация за мен, която щеше да ми спаси живота с предното ми дете, но е твърде късно за това :)\nПо този повод реших, че ми се иска да разкажа за адекватни и любими мои майки, техните отрочета, апартаменти, играчки и други малки тайни. И разбира се започвам с въпросите си към Мими и Мая.\nБлог: На каква възраст е детето ти?\nМими: Мая е на шест месеца :)\nБлог: Как раждането промени животът ти и случиха ли се промените, за които всички жени се притесняват преди да родят, като очакването за липса на лично време и развлечения и др вакханалии?\nМими: Раждането промени животът ми дотам, че за пръв път се почувствах нужна на някого, по този специфичен и мил начин. Липсата на лично време е факт, но с малко помощ от таткото и бабите може да се измъкне някой час тишина насаме. Но виж на едно кино как ми се ходи…\nБлог: Как мина раждането ти и какво можеш да споделиш като цяло за процеса?\nМими: Имах едно прекрасно естествено раждане, без медикаменти и чужда намеса. Беше неочаквано бързо, предвид че детето е първо, просто изчакахме тялото и бебето да се синхронизират, акушерката дойде вкъщи, чакахме до последния момент и прекарах в болницата само три часа (разхождайки се) преди Мая да се появи на бял свят. Личното ми убеждение е, че раждането е неповторимо преживяване, което е ненужно натоварено със страхове. Тялото знае какво да прави, знае как да обезболи, намерете своята акушерка и му се насладете!\nБлог: Какъв е основният проблем в България, който има спешна нужда от решаване, когато става дума за раждане?\nМими: Основен проблем е, че на бременната жена се гледа като на болен човек от здравната система и доста често от близките. Бременната знае сама границите на възможностите си и, стига да няма специфични проблеми, може и трябва според мен да живее в нормалния ритъм на живота си. Прекомерното пазене, обездвижване, „яж за двама”, най—големият мит, води често до ненужни килограми, трудно раждане и възстановяване.\nДругият проблем, който върви ръка за ръка с този са ненужните лекарски интервенции, преди и по време на раждането при напълно здрави жени. Всяването на страх от страна на лекарите, омаловажената роля на акушерката и натискът от притеснените роднини, обуславят безумния процент хирургични намеси и пришпорване на този естествен за женския организъм процес.\nНакратко две неща липсват: информираност на бременната жена, за да взима трезви решения, и търпение от страна на медицинските лица/лекарите в частност.\nБлог: Кърмиш ли и как се случиха нещата за теб и Мая?\nМими: Мая е изключително кърмена/ на поискване.\nНещата се случиха неочаквано трудно, въпреки контакта кожа в кожа веднага след като се роди и засукването още в първия час след като се роди. Кърмата ми се появи около две седмици по—късно, след неимоверни усилия от моя страна и помощ от акушерката ми. През тези две седмици се чувствах много зле и многократно бях притискана да я дохранвам, защото се роди мъничка и спадна много в болницата. Към днешния ден съм най—горда от себе си, че не се поддадох. Детето удвои теглото си на третия месец. Един път да има смисъл от ината ми :)\nБлог: Ти от майките babywearing или бутащи ги в количка си?\nМими: Не бих се врекла в крайна вярност на една от двете групички, пък и сякаш няма нужда. Слингът и раницата за мен са безценна помощ, както чисто практично, така и емоционално, когато нервите на някоя от нас двете са поразклатени. Запознах се с тях около втория месец на Мая, защото неможех да се справям с ежедневните си задачки и постепенно се запознах с ползите им за емоционалното развитие на детето, както и запазването на психическото ми състояние през „ревливите периоди”.\nБлог: Трябва ли да се чете или не преди и след като родиш? Кои са твоите източници на информация и подкрепа?\nМими: Признавам си, че единственото, за което четох през бременността, е безболезненото раждане — Мая се роди след три години опити, лекари, четене и диагнози и просто нямах нужда от този стрес отново. След като се роди, започнах да чета като най—много ни прилегна „привързаното родителство”, вписва се във вижданията на нашето семейство. Основно чета блогове в pinterest, хедра - във връзка с кърменето и всичко свързано с него. Хубаво е да се чете, но е нож с две остриета—знаете :) Сякаш предпочитам да чета неща подкрепящи изборът ни на родителство, отколкото да го поставям постоянно под въпрос.\nБлог: Еднократни или многократни памперси?\nМими: Еднократни, биоразградими Babylove на DM. Пробвах с многократни в началото, но не са моето нещо.\nБлог: Бебешка козметика-геймчейнджър?\nМими: За момента не съм имала сериозни дерматологични проблеми с малката и не съм експериментирала много, но любим продукт остава олиото за баня Стелатопия на Мустела и кастилският сапун/Др Броннер, като панацея за всичко плюс петна/люти на очите обаче/.\nБлог: Какво купи за бебето преди да се роди и какво след? Има ли нещо, което не би повторила като харч и нещо, което тотално не ти е било нужно?\nМими: През последните месец и половина преди да родя бяхме в страшен ремонт/ довършиха го докато бяхме в болницата/ и цялото притеснение изби в това, че реших да вземем всичко предварително: кошарка, чаршафи, дрешки, няколко аксесоара, за да знам, че ще има къде да спи между баките с боя и торбите шпакловка :)\nСлед като се роди поетапно започнах да купувам гризалки, слинговете, бижу за кърмене/вадене на зъби, всичко когато назрее нужда от него—опитвам се да се въздържам от това да я затрупам с вещи, предпочитам да има по—малко, но качествени.\nЗа момента най—ненужни са шезлонгчето и някои пластмасови дрънкалки и играчки— просто не проявява интерес и прашасват, както и няколко шишета с биберон — започна да пие вода от преходна чаша директно.\nБлог: И обратното - най-полезните неща?\nМими: Възглавницата за кърмене, ел.помпа за кърма, слинговете Nona woven wraps, Soulslings и бижуто за кърмене на Birdy and Pearl.\nБлог: До къде са замесени работещите бащи в раждането и отглеждането на деца и има ли почва у нас бащинството (отсъствие от работа по месец-година-две)?\nМими: Бащите са незаменима помощ и утеха и в двата процеса. Всичко зависи от човека, но сякаш стереотипите постепенно се променят, за да се насладят и те спокойно на отглеждането на децата и ако имат желание да присъстват на раждането им, все пак те се „раждат” като родители едновременно с нас. Участието на бащата изгражда по—здрави връзки в семейството и предотвратява бездната, която се отваря, ако се спазва традиционното полово разделение на задълженията. В началото бяхме разграничили нещата, но сега, когато се престрашихме да споделяме грижите, и тримата се чувстваме по—добре.\nПелените са от Aden and Anais.\nБлог: Как така у вас винаги е толкова уютно, с приятни цветове, декорации и как това влияе на Мая? А на Тими? (Тими е котаракът)\nМими: Хехе, благодаря за добрите думи!\nСъздадохме дома си с много любов и търпение и всеки от нас има своя кът. За нас беше и е много важно да направим място за детето в живота си, без да го завъртим изцяло около него и да превърнем личното си пространство в хаос от памперси и играчки, поне докато това е възможно.\nВсяка сутрин, докато Мая спи, разчиствам последиците от предния ден, за да започнем деня на чисто и уютно. Има дни, в които това е химера.\nМисля си, че когато на нас ни е комфортно и тя е по—спокойна, а за господаря на къщата какво да кажа...всички му се кланяме и въщност всичко е негова идея.\nТими ти не си котка..ти си геврек!


Теленовелас Новини: Утре в "Моята карма": Срещата на Акаш и Митхи (13-и януари)\nУтре в "Моята карма": Срещата на Акаш и Митхи (13-и януари)\nПрочетете какво ще се случи утре (13-и януари) в новите два епизода на хитовия индийски сериал "Моята карма", излъчващ се всеки делник от 13:30 до 14:30 часа по Нова телевизия.\nМитхи си казва, че е тъжна не защото не може да ходи, а защото е загубила любовта си завинаги. Митхи получава писмо от Акаш. Тя иска да го отвори, но то пада от ръцете ѝ. Митхи се опитва да го вземе, но не успява. Най-накрая тя пада от инвалидния стол. Ратхор я вижда в това безпомощно състояние и ѝ помага. Тя му казва за писмото. Той го взима и го чете. Разбирайки какво е, изведнъж замръзва...\nРохини коментира сватбата на Акаш, а Митхи започва да плаче... Санкрант помага на брат си за сватбата. Той го пита какво прави. Как може да се ожени за момиче, което не познава. Митхи плаче. Рохини идва при нея. Митхи се обвинява. Тя казва, че сама го е отдалечила от себе си. Всички се прибират от молитва и Ратхор ги пита що за шега е бракът на Акаш. Мукта го уверява, че са опитали всичко, но той е категоричен и не желае да се връща повече в живота на Митхи.\nБулката пристига. Ратхор звъни на Акаш, но Екадеши прекъсва разговора. Той си казва, че трябва да направи нещо. Ратхор успява да убеди Акаш да се срещне с Митхи за последен път. Той се съгласява, обаче закъснява за срещата. Митхи си мисли, че няма да дойде и решава да си тръгне. Тогава Акаш идва и я вижда в инвалидния стол.


Автор: Екип Plovdiv24.bg 13:12 / 13.06.2019 Коментари (4) 12884\n16-годишното момче от Пловдив, задържано за връзки с Ислямска държава, остава на свобода. Това стана ясно след като специализираният наказателен съд потвърди мярката му от първа инстанция. Педагози и психолози ще продължат да работят с него.\nОт прокуратурата казаха, че магистратите са приели, че има обосновано предположение ученикът да е виновен за повдигнатите му обвинения в тероризъм. Съдиите обаче са преценили, че момчето не трябва да бъде изолирано, а да остане в естествена среда и да ходи на училище. В съдебната зала то е заявило, че осъзнава вината си, каза прокурор Сийка Милева.\nПо-рано днес от прокуратурата съобщиха, че са намерени сериозни доказателства, съдържащи информация, че обвиняемото лице е подготвяло терористичен акт, както и видеоклипове, изпращани към вербовчика в тази насока. Намерени са взривни вещества и устройство, които по обем и брой са несъпоставими с нито един друг казус от новата история на България.\n....дааа,мама и тати са влиятелни людее..то е ясно от самото начало на терористчето му се помага.\nТой има право да взриви цяла гимназия, ние имаме право да го съдим после.\nДобре е,че ще ходи на училище,но до сега,като е ходил...се научил,бомби, да прави..! А и ваканция идва...може,да съм краен,но си е подготвял за камикадзе!\nЖертви на либерализма станахме. Тероризма е по - малкото зло изглежда. Ако кажеш на мюнчо че е мюнчи те съдят, но ако правиш бомби за да избиеш едно цяло училище си жертва.